21/09/2020 | Administración LocalMunicipal
Teo
Anuncio de delegación de Concellerías

De acordo co disposto nos artigos 44 e 46 do Real Decreto 2568/1986, de 28 de Novembro, polo que aproba o Regulamento de Organización, Funcionamento e o Réxime xurídico das Entidades Locais (ROF), e demais normativa aplicable, publícase a Resolución da Alcaldía, do 9 de setembro de 2020, relativa a modificación da delegación de atribucións en D.ª Iria Otero Romero e D.ª María López Álvarez. Teo, 10 de setembro de 2020. O alcalde, Rafael C. Sisto Edreira. ASUNTO: Modificación da delegación de atribucións en D.ª Iria Otero Romero e María López Álvarez EXPEDIENTE: 2020/G003/000818 Considerando que, tras a celebración das eleccións locais do 26 de maio de 2019 e constituída o 15 de xuño a nova Corporación, por esta Alcaldía ditáronse, entre outros, para proceder ao establecemento da nova organización municipal, o Decreto do 3 de xullo de 2019 relativo ás delegacións nas/os concelleiras/os (res.524/19) e o Decreto do 3 de xullo de 2019 relativo á constitución da Xunta de Goberno Local, nomeamento dos seus membros e delegación de competencias na mesma (res.522/19), modificado por Decreto da mesma data (res.526/2016). Considerando que, mediante o citado Decreto do 3 de xullo de 2019 (res.524/2019), fíxose a delegación de atribucións nas/os concelleiras/os, delegándose en D.ª Iria Otero Romero as atribucións relativas a mobilidade, comercio, turismo, emprego e igualdade, e en D.ª María López Álvarez as atribucións relativas a lingua e mocidade, ambas sen facultades resolutorias, e coa facultade de dirixir e xestionar os servizos recollidos no Decreto citado. Considerando que o Pleno da Corporación, na sesión ordinaria do 31 de xullo de 2019, acordou aprobar, entre outras, a dedicación exclusiva da concellería de mobilidade, comercio, turismo, emprego e igualdade. Tomando en consideración as necesidades de xestión do goberno municipal para o próximo exercicio e a dispoñibilidade persoal das concelleiras e dos concelleiros que conforman o goberno municipal. Considerando o disposto, en canto ao réxime de delegacións, nos artigos 5.3, 6 e 7 do Regulamento orgánico da Corporación municipal de Teo (en adiante, ROM), artigo 23.4 da Lei 7/1985, do 2 de abril, reguladora da bases do réxime local (en adiante, LRBRL), e artigos 114 e 120 do RD 2586/1986, do 26 de novembro, polo que se aproba o Regulamento de organización, funcionamento e réxime xurídico das entidades locais (en adiante, ROF), en concordancia coas previsións da lexislación autonómica de réxime local contidas na Lei 5/97, do 22 de xullo, de administración local de Galicia (en adiante, LALGA). En virtude do exposto e no uso das facultades que me confire a normativa vixente, Primeiro.- Revogar a delegación efectuada a D.ª Iria Otero Romero das atribucións de mobilidade, comercio, turismo, emprego e igualdade, dando lugar á perda da dedicación exclusiva con que conta dita concellería, e revogar a delegación efectuada a D.ª María López Álvarez das atribucións de lingua e mocidade. Segundo.- Delegar en D.ª María López Álvarez as atribucións que se relacionan a continuación, sen facultades resolutorias, dando lugar á retribución por dedicación exclusiva con que conta dita concellería. Mobilidade, Comercio, Turismo, Emprego e Igualdade, coa facultade de dirixir e xestionar en xeral os seguintes servizos: Transporte Teobús Camiños escolares Sendas peonís e ciclistas (en colaboración coa concelleira de urbanismo) Axencia de desenvolvemento Local Información e orientación laboral Xestión ETC de Solláns Obradoiros de emprego CIM Prevención da violencia de xénero Promoción da diversidade En xeral, as súas funcións serán todas as relacionadas coa área ou materia que se delegue, sen incluír a facultade de resolver mediante actos administrativos que afecten a terceiros. Terceiro.- Delegar en Benjamin Thomas Fogueras Bozhanova as atribucións que se relacionan a continuación, sen facultades resolutorias. Lingua e Mocidade, coa facultade de dirixir e xestionar en xeral os seguintes servizos: Aplicación da ordenanza de normalización Promoción do galego na administración Promoción social do idioma Campamentos Campañas específicas En xeral, as súas funcións serán todas as relacionadas coa área ou materia que se delegue, sen incluír a facultade de resolver mediante actos administrativos que afecten a terceiros. Cuarto.- Conservar o réxime de delegacións efectuado mediante Decreto da Alcaldía do 3 de xullo de 2019 (res.524/2019) agás o previsto, nos termos do presente, para Benjamin Thomas Fogueras Bozhanova e Ana Gertrudis Calota Postelnicu. Quinto.- O presente Decreto surtirá efecto dende o día seguinte ao da súa data, sen prexuízo da súa preceptiva publicación no Boletín Oficial da Provincia e no taboleiro de edictos da Corporación, debéndose notificar ás concelleiras afectadas aos efectos do previsto no artigo 114 do ROF, que esixe, para á eficacia da delegación, a súa aceptación por parte do/a delegado/a, entendéndose tacitamente aceptada se no termo de tres días hábiles non fai manifestación expresa ante o órgano delegante de que non acepta a delegación. Sexto.- Da presente resolución darase conta á Xunta de Goberno local e ao Pleno na primeira sesión ordinaria que se celebre. Sétimo.- Notifíquese o presente aos interesados, dar traslado a todos os departamentos municipais para o seu coñecemento e efectos oportunos, e procédase á súa publicación no Boletín Oficial da Provincia, na web municipal e no taboleiro de edictos do Concello, sen prexuízo da súa efectividade dende o día seguinte o da presente Resolución.